Императрица Мария () са серия руски линейни кораба. Те са проектирани в периода 1910 – 1911 година на основата на линкорите от типа „Севастопол“ и са предназначени за обстрел на турските укрепления и подсигуряването на стоварването на десант на Босфора през бъдещата война в Черно море. В периода 1911 – 1917 година са построени три кораба от този тип. Четвъртият, „Император Николай I“, е заложен през 1914 г. по преработен проект, отличаващ се с усиленото брониране, но неговото построяване не е завършено поради започналата революция. Черноморските линкори от дредноутен тип, аналогични на балтийските по принципната си схема и водоизместимост, им отстъпват по мощност на силовата установка и скорост на хода, но ги превъзхождат по мощност на противоминната артилерия и степента на защита с броня.